Document ID: /roh_data/filtered/fineweb-2-filterrobots_roh.jsonl.gz/72480

Mirella Zen è naschida en Val Müstair. Sia uffanza e giuventetgna ha ella medemamain passentà en la regiun idillica dal Parc Naziunal. Per ses studi da las scienzas da la communicaziun ha ella alura tschernì l’Università della Svizzera italiana (USI) a Lugano. Gia avant ch’ella ha terminà cun success ses studi era ella gia daditg fascinada da la bellezza dal Tessin. Perquai ha ella decidì da restar là ed ha lavurà en differents lieus e diversas branschas.
Mirella Zen è vegnida il 2008 tar Radiotelevisione svizzera di lingua italiana (RSI), nua ch’ella s’occupa dapi lura cun la commerzialisaziun d’emissiuns da televisiun da RSI. Sias passiuns èn ir cun skis, mangiar, films, oroscops, giats, Björk e bler auter pli. Ed ella na discurra betg gugent davart sasezza, taidla persuenter tiers fitg gugent ad auters.